So vreemd soos dit mag klink, het die mensedom meer rede om bekommerd te wees as die aardbewings sou ophou. Dit sal impliseer dat die konveksiestrome in die mantel opgehou het, en dat die aarde dan nie meer sy beskermende magneetveld het nie. Dit is hierdie magneetveld wat maak dat die Internasionale Rumtestasie so laag vlieg sodat die bemannig so veel as moontlik hiervan gebruik kan maak as beskerming teen skadelike kosmiese bestraling.
Die Hoogste Hof van Appèl in Bloemfontein het pas ’n appèl van die Zimbabwiese regering, wat daarop gemik was om die geregtelike verkoping van ŉ eiendom te stuit, met koste van die hand gewys.
Dit sal waarskynlik die eerste maal in die internasionale regsgeskiedenis wees dat daar voortgegaan word met die geregtelike verkoping van ’n eiendom van ’n staat wat hom aan growwe menseregtevergrype skuldig maak.
In die aanloop tot die verrigtinge voor die SAOG-tribunaal, is die bejaarde mnr. Mike Campbell, sy vrou, Angela en sy skoonseun Ben Freeth, wreed deur oorlogsveterane aangerand en geïntimideer om hulle aksie voor die tribunaal te staak. Die saak het egter voortgegaan en Campbell het geslaag, maar weens die erns van sy beserings tydens die wrede aanranding, het sy gesondheid vinnig agteruitgegaan en is hy April verlede jaar oorlede.